טאלב טואטחה חזר אתמול מהשעיה . במכבי חיפה אישרו את הידיעה שפורסמה בתחילת השבוע לגבי חזרתו של אייל משומר לסגל. לא בטוח שמשומר ייכלל בסגל כבר למשחק הקרוב, אבל הוא בתוכניות של רוני לוי להמשך העונה. "משומר עבר תקופה קשה. הוא ישב בחוץ ושתק. עבר בסוף זה השתלם לו. הוא האמין לכל אורך הדרך שיש לו מקום בהרכב. עכשיו הוא יילחם עליו", אמרו שחקנים בקבוצה. אתמול תרגל רוני לוי את ההרכב הראשון, אם כי במהלך האימון ערך בו מספר שינויים. בהרכב הזה תרגל לוי הפתעה, כשהציב בו את המגן השמאלי יונתן לוי. זה עשוי להחליף את שי בן דוד והמשמעות היא שייתכן שטאלב טואטחה לא ישחק בשל העובדה שלא התאמן ברציפות במהלך השבוע. לוי הציב שני קשרים אחוריים בלבד, נטע לביא ועטאא ג'אבר, כשלפיהם שיחקו יוסי בניון, איסמעיל ריאן, אלירן עטר וגליינור פלט.



בנושא אחר: החלוץ גליינור פלט התראיין למגזין מכבי חיפה TV וסיפר מעט על חיוו האישיים. "מחוץ למגרש אני אדם שקט מאוד. המשפחה שלי באמסטרדם, כי הגעתי לחיפה בספטמבר והילדים היו בבית הספר. היה קשה להביא אותם לכאן", הסביר החלוץ שדיבר גם על הקהל של מכבי חיפה: "כשאתה מגיע למשחק ורואה את האצטדיון ירוק, אתה יודע שכולם מאחוריך. אתה רוצה לעלות ולהראות מה אתה יודע. הקהל תמיד נשאר איתנו. גם כשלא משחקים טוב, הם שם, שרים 90 דקות". עוד הוסיף החלוץ: "כשאתה על המגרש אתה חייב להיות רציני כל הזמן ולעבוד. בחדר ההלבשה כל הצחוקים מתחילים. הם מצחיק זה דגני, וגם אוברניאק. כל פעם שאני מגיע לחדר אני יודע שצריך להסתכל על הארונית. הם שמים שם מים ואולי זה יישפך לי על הראש. שני החברה האלה עושים צחוקים כל הזמן". לסיום סיפר החלוץ אילו מילים הוא יודע בעברית: "אני ירוק", "אני אוהב אותה", גבר", "בראשון משחק חשוב", וגם "ריכוז", סיכם ההולנדי.